وینتیان جامع مسجد

وینتیان جامع مسجد ()، جسے جامع مسجد یا اجتماعی مسجد بھی کہا جاتا ہے، سنی اسلامی مسجد ہے جہاں حنفی فقہ کے مطابق دن میں پانچوں وقت نماز اجتماعی طور انجام پاتی ہے۔ اس کی وجہ یہی ہے کہ اس علاقے میں حنفی مسلک کے افراد کی تعداد مسلمانوں میں زیادہ ہے۔ یہ مسجد نم فو فاؤنٹین کے قریب ایک گلی میں واقع ہے جو وینتیان، لاؤس میں پڑتی ہے۔ یہ لاؤس کی سب سے قدیم مسجد مانی جاتی ہے۔مسجد کا گلی میں واقع ہونا اس کی بھی علامت کے یہ وینتیان کے کوئی تجارتی یا بھیڑ بھاڑ والے علاقے میں نہیں ہے۔ 

 تاریخ 
تحقیق سے پتہ چلتا ہے کہ یہ جامع مسجد ایک جنوبی بھارتی مسلمان ’’نِزار رحمان‘‘ (Nizar Rahman) کے زیرِ اہتمام تعمیر کی گئی تھی۔
یہ مسجد سنہ 1970ء میں تعمیر کی گئی۔ اس طرح سے اس کی تاریخ تاحال ایک صدی سے بھی کم ہے۔

 طرزِ تعمیر 
حدود|دائیں|163x163px
یہ دو منزلہ عمارت ہے، جس کی نچلی منزل میں اجتماعی باورچی خانہ اور بالائی منزل میں نماز کا ہال واقع ہے۔ مسجد کا مینار جدید مغل طرزِ تعمیر کے مطابق بنایا گیا ہے۔

مسجد میں ایک تعلیمی کمرہ بھی موجود ہے۔ جہاں لکھنے اور پڑھنے، نیز تعلیم و تربیت کی سہولت موجود ہے۔

مجموعی طور پر دیکھا جائے تو وینتیان جامع مسجد لاؤس کے دار الحکومت وینتیان میں واقع مسلمانوں کا ایک اہم مذہبی و ثقافتی مرکز ہے۔ یہ مسجد نہ صرف سنی مسلمانوں کے لیے عبادت گاہ کا کردار ادا کرتی ہے بلکہ مقامی مسلم برادری کے میل جول، تعلیم اور سماجی ہم آہنگی کا مرکز بھی ہے۔ یہ مسجد بہت پرانی نہیں ہے بلکہ یہ 1970ء کے دہے میں وجود میں آئی ہے۔ یہ مسجد مقامی لوگوں کی تعمیر کردہ نہیں بلکہ یہ ایک جنوبی ہند کے شخص کے مالی تعاون اور شخصی دلچسپی کی وجہ سے وجود میں آئی ہے۔ مسجد کا طرزِ تعمیر جدید مغل یا ہند-ساراسینک انداز کی خوبصورت مثال ہے، جس میں ایک مینار اور ایک گنبد شامل ہیں، جو عام طور سے دنیا بھر کی مساجد میں پائی جاتی ہیں، جنہیں دور سے دیکھ کر بھی لوگ کسی مسجد کے ہونے سے مطلع ہو جاتے ہیں۔اس کے نچلے حصے میں باورچی خانہ اور بالائی منزل میں وسیع نماز گاہ موجود ہے۔ آج بھی یہ مسجد وینتیان میں اسلامی ورثے اور بین الثقافتی ہم آہنگی کی علامت کے طور پر جانی جاتی ہے۔

 مزید دیکھیے 

 لاؤس میں اسلام

 حوالہ جات 

 بیرونی روابط 

زمرہ:وینتیان کی عمارتیں اور ڈھانچے
زمرہ:لاؤس میں گنبد والی مساجد
زمرہ:لاؤس میں میناروں والی مساجد
زمرہ:لاؤس کی مساجد
زمرہ:ہند-ساراسینک احیائی طرز کی مساجد
زمرہ:لاؤس میں سنی مساجد
زمرہ:1970ء میں مکمل ہونے والی مساجد